Innskriftarmiðstöð Reykjalundar opnar formlega í dag Innskriftarmiðstöð Reykjalundar opnar formlega í dag en vinna og undirbúningur hennar hefur staðið yfir síðan í júní 2018 . Hlutverk Innskriftarmiðstöðvarinnar er að taka á móti skjólstæðingum Reykjalundar á göngudeild skömmu fyrir endurhæfingarmat . Þar er metin andleg , félagsleg og líkamleg staða einstaklinga í þeim tilgangi að fá betri yfirsýn yfir endurhæfingarþörf þeirra til að endurhæfingin verði markviss frá upphafi . Með Innskriftarmiðstöðinni munu jafnframt safnast upp staðlaðar upplýsingar um skjólstæðingahóp Reykjalundar sem veitir betri sýn yfir stöðu hópsins hverju sinni sem er mikilvægt í síbreytilegu umhverfi samtímans . Slíkar upplýsingar nýtast vel í hvers konar skipulagi og stefnumótun þegar tryggja þarf að endurhæfingin mæti þörfum þeirra sem þurfa á þverfaglegi endurhæfingu að halda .